OpenLLM-France/wikimedia huggingface dataset:
# El Cogulló (Lladurs)

El Cogulló és una muntanya de 904 metres del municipi de Lladurs, a la comarca del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Úspekh

Úspekh (en rus: Успех) és un poble (un possiólok) de l'óblast d'Astracan, a Rússia, segons el cens del 2010 tenia 185 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# 114

    Aquesta pàgina és per a l'any. Per al nombre, vegeu cent catorze.

## Esdeveniments

* Primer any de l'era Yuanchu de l'Est de la Xina de la dinastia Han.
* Sedeci és succeït per Diògenes com a bisbe de Bizanci.
* S'aixeca l'Arc de Trajà de Benevent.
* El regne d'Osroene esdevé un regne vassall de l'Imperi Romà.
* Trajà envaeix Armènia i el nord de Mesopotàmia.

## Referències

* ↑ Sukhu, Gopal. The Shaman and the Heresiarch: A New Interpretation of the Li Sao (en anglès). SUNY Press, 2012, p.55. ISBN 1438442831.
* ↑ Kiminas, Demetrius. The Ecumenical Patriarchate (en anglès). Wildside Press LLC, 2009, p.30. ISBN 1434458768.
* ↑ Marshall, Cavendish. Ancient Rome: An Illustrated History (en anglès). Marshall Cavendish, 2010, p.108. ISBN 0761479333.
* 1 2 Mittford, T.B.. «Cappadocia and Armenia Minor: historical setting of the Limes». A: Aufstieg und Niedergang der römischen Welt (en anglès). Walter de Gruyter, 1980, p. vol.2, p.1196.
# Castell de Hartheim

El castell de Hartheim està situat en el municipi de Alkoven, en l'Alta Àustria (anomenada Alt Danubi en el període 1938-1945). No s'ha de confondre amb diverses poblacions anomenades Hartheim a Alemanya.
Conegut per haver estat un centre d'extermini nazi, actualment és un museu i lloc commemoratiu per a la memòria històrica.

## Història

Va ser construït el segle XVII i és una mostra destacada del renaixement a l'Alta Àustria. A finals del segle xix, el castell va ser donat pel seu propietari el príncep Starhemberg a una societat estatal per a tenir cura de persones amb problemes de salut mental. La societat anomenada Oberösterreichischer Landeswohltätigkeitsverein (Associació benèfica estatal de l'Alta Àustria), estava gestionada per la comunitat religiosa de les Germanes Misericordioses de Sant Vicent de Paul.

## Centre d'extermini

Després de la integració d'Àustria a l'Imperi alemany el 1938 i de la Llei de transició i categorització de societats, organitzacions i associacions del 17 de maig de 1938, Associació benèfica estatal de l'Alta Àustria va ser dissolta el 10 de desembre de 1938.
Entre 1940 i 1944, el castell va passar de ser un centre de cures pels malalts a convertir-se en una de les sis instal·lacions utilitzades pels règim nazi per l'assassinat sistemàtic de les persones considerades no aptes. S'eliminava a les persones per mitjà de gas letal.
La majoria de les víctimes que van perdre la vida van ser malalts físics i psíquics exterminats en el marc de l'Aktion T4, que afectava a uns 100.000 ciutadans alemanys. També van ser conduïts allí un nombre important de presos dels camps d'extermini de Mauthausen-Gusen i de Dachau. Entre ells hi figuraven molts valencians i catalans.

## Referències

* ↑ «Memorial Site Hartheim Castle» (en anglès britànic). [Consulta: 2 gener 2022].
* 1 2 «History before 1940» (en anglès). Hartheim Castle Society, 22-03-2020. [Consulta: 2 gener 2022].
* 1 2 Breggin, Peter R. «Psychiatry's role in the holocaust» (en anglès). International Journal of Risk & Safety in Medicine, 4, 2, 01-01-1993, pàg. 133–148. DOI: 10.3233/JRS-1993-4204. ISSN: 0924-6479.
* ↑ «Euthanasia Centre 1940–1944» (en anglès britànic). [Consulta: 2 gener 2022].
* ↑ «Fòrum per la Memòria del País Valencià», 29-08-2007. Arxivat de l'original el 2007-08-29. [Consulta: 2 gener 2022].

## Enllaços externs

* Llistat de Valencians assassinats Arxivat 2007-08-29 a Wayback Machine. al Castell de Hartheim, Mauthausen i Gusen i altres del Fòrum per la Memòria del País Valencià
# Equació de Davey-Stewartson

En dinàmica de fluids, l'equació de Davey-Stewartson (DSE) va ser introduïda en un article d'A. Davey i Keith Stewartson per descriure l'evolució d'un paquet d'ones tridimensionals en aigua de profunditat finita.
És un sistema d'equacions diferencials parcials per a un camp complex (amplitud d'ona) $u\,$ i un camp real (flux mitjà) $\phi \,$:
    $iu_{t}+c_{0}u_{xx}+u_{yy}=c_{1}|u|^{2}u+c_{2}u\phi _{x},\,$
    $\phi _{xx}+c_{3}\phi _{yy}=(|u|^{2})_{x}.\,$
La DSE és un exemple d'equació de solitons en dimensions 2+1. La representació-Lax corresponent es dona a Boiti, Martina & Pempinelli (1995).
En dimensions 1+1, la DSE es redueix a l'equació de Schrödinger no lineal.
    $iu_{t}+u_{xx}+2k|u|^{2}u=0.\,$
En si, la DSE és la reducció particular del sistema Zakharov-Schulman. D'altra banda, la contrapartida equivalent de la DSE és l'equació d'Ishimori.
La DSE és el resultat d'una anàlisi a escala múltiple d'ones de gravetat superficial no lineals modulades, que es propaguen sobre un fons marí horitzontal.

## Referències

* ↑ Davey i Stewartson, 1974, p. 101 i ss.
* ↑ Boiti, Martina i Pempinelli, 1995, p. 2377 i ss.

## Bibliografia

* Boiti, M.; Martina, L.; Pempinelli, F. «Multidimensional localized solitons» (en anglès). Chaos, Solitons & Fractals, 5, 12, 1995. DOI: 10.1016/0960-0779(94)E0106-Y. ISSN: 0960-0779.
* Davey, A.; Stewartson, K. «On three dimensional packets of surface waves» (en anglès). Proc. R. Soc. A, 338, 1613, 1974, pàg. 101–110. DOI: 10.1098/rspa.1974.0076.
* Sattinger, David H.; Tracy, C. A.; Venakides, S. Inverse Scattering and Applications (en anglès). American Mathematical Society, 1991. ISBN 0-8218-5129-2.

## Enllaços externs

* Davey-Stewartson_system al Wki de Dispersive Equations. (anglès)
# Mikulášová

Mikulášová és un poble i municipi d'Eslovàquia. Es troba a la regió de Prešov, al nord del país. La primera referència escrita de la vila data del 1414.
# Heuland

Heuland és un municipi francès situat al departament de Calvados i a la regió de Normandia. L'any 2007 tenia 87 habitants.

## Demografia
### Població

El 2007 la població de fet de Heuland era de 87 persones. Hi havia 36 famílies de les quals 8 eren unipersonals (4 homes vivint sols i 4 dones vivint soles), 12 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 34 eren l'habitatge principal de la família, 29 eren segones residències i 4 estaven desocupats. Tots els 66 habitatges eren cases. Dels 34 habitatges principals, 27 estaven ocupats pels seus propietaris i 7 estaven llogats i ocupats pels llogaters; 1 tenia una cambra, 2 en tenien tres, 3 en tenien quatre i 28 en tenien cinc o més. 29 habitatges disposaven pel capbaix d'una plaça de pàrquing. A 15 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Heuland el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 4 | 40 a 44 | 4 |
| 8 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 4 | 5 a 9 | 8 |
| 4 | 0 a 4 | 4 |

## Economia

El 2007 la població en edat de treballar era de 59 persones, 43 eren actives i 16 eren inactives. De les 43 persones actives 41 estaven ocupades (20 homes i 21 dones) i 3 estaven aturades (3 homes). De les 16 persones inactives 8 estaven jubilades, 3 estaven estudiant i 5 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 1 d'una empresa classificada com a «altres activitats de serveis».
L'únic servei als particulars que hi havia el 2009 era un electricista.
L'any 2000 a Heuland hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Heuland a l'INSEE.
* Évolution et structure de la population Fitxa amb el detall de dades de Heuland a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Uralita (mineral)

* No s'ha de confondre amb el material de construcció anomenat també uralita.
La uralita és un mineral desacreditat per l'Associació Mineralògica Internacional, al ser considerada una varietat de les espècies que integren el supergrup dels amfíbols, que segueix la fórmula general AX₂Z₅((Si,Al,Ti)₈O₂₂)(OH,F,Cl,O)₂. Els pseudomorfs dels minerals del grup dels amfíbols són principalment actinolita, i quan ho són d'un mineral del grup del clinopiroxè, són generalent augita. Va ser descrita originalment a la regió dels Urals, a Rússia, d'on rep el nom.

## Referències

* ↑ «Uralite» (en anglès). Mindat. [Consulta: 6 febrer 2023].
# 1142

El 1142 (MCXLII) fou un any comú iniciat en dijous pertanyent a l'edat mitjana.

## Esdeveniments

* Traducció de l'Alcorà al llatí
* Fracassat intent de saqueig de Trípoli pels normands
* Tractat de Shaoxing
* El rei Alfons VII de Lleó conquereix Còria
* Guillem de Malmesbury escriu la seva segona crònica

## Naixements

* Fujiwara Takanobu, artista
* Farid-ad-Din Attar
* Hug III de Borgonya

## Necrològiques

* Pere Abelard
* Clemència d'Aquitània
* Orderic Vitalis

## Referències

* ↑ Bresc, Henri (2003). La Sicile et l'espace libyen au Moyen Age [www.storiamediterranea.it/public/md1_dir/b1462.pdf]
* ↑ William (of Malmesbury). Chronicle of the Kings of England: From the earliest period to the reign of King Stephen. H. G. Bohn, 1847, p. 175– [Consulta: 31 octubre 2012].
# Equedem

Equedem (en llatí Echedemus, en grec antic Ἐχέδημος) fou el cap d'una ambaixada atenenca enviada l'any 190 aC a Publi i Luci Corneli Escipió a Amfissa, per negociar la pau entre Roma i la Lliga Etòlia. Luci Escipió va refusar modificar les condicions imposades pel senat i els etolis, sota consell d'Equedem, van haver d'acceptar aquestes condicions i van sol·licitar i van obtenir una treva de sis mesos. Quan va acabar la treva van enviar una nova ambaixada a Roma, segons diuen Polibi i Titus Livi.

## Referències

* ↑ Echedemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 2
# Mil (unitat de longitud)

El mil és la mínima unitat de longitud en el sistema anglès de mesures. Equival a 0,0254 mil·límetres, en altres unitats: 25,4 micròmetres. S'utilitza per mesurar la longitud del cos vistos amb microscopis i se sol usar als Estats Units i Llatinoamèrica per mesurar gruixos i longituds molt curtes en àrees tècniques (com a aplicació de pintures o maquinat de peces).

## Equivalències

Un mil és igual a:
* 0,001 polzades
* 0,000083333333333 peus
* 0,000027777777777778 iardes

## Vegeu també

* Sistema anglosaxó
Viccionari
# L.A. Tool & Die

L.A. Tool & Die és una pel·lícula pornogràfica gai estatunidenca del 1979 dirigida per Tim Kincaid, més conegut com a Joe Gage. És la pel·lícula final del que s'ha conegut com la "Working Man Trilogy de Gage", les dues primeres són Kansas City Trucking Co. de 1976 i El Paso Wrecking Corp.. És protagonitzada per Richard Locke amb Will Seagers i Paul Barresi en una escena heterosexual amb Becky Savage.
John Burger, l'autor d' One-Handed Histories: The Eroto-Politics of Gay Male Video Pornography, descriu la pel·lícula com "la història d'un amor no correspost, en la qual Richard Locke segueix l'home dels seus somnis per tot el país. Finalment viuen feliços per sempre." Burger afegeix que aquesta pel·lícula es va produir al final dels rodatges pre-SIDA, quan "tot els nivells d'experiència eròtica van ser documentats fidelment per la indústria del porno... els homes podien ser putes, els homes podien ser monògams o els homes podien creuar l'espectre entremig".

## Recepció

L.A. Tool & Die va ser anomenada "la millor imatge de porno gai feta fins ara" per la revista Blueboy.

## Repartiment

* Richard Locke com a Hank
* Michael Kearns com a Jim
* Joseph Kearns com a Vic
* Richard Youngblood com a Harry
* Will Seagers com a Wylie
* Joe Walsh com a Barry
* Calvin Culver com a Fred (com a Casey Donovan)
* Terri Dolan com Raven (com Terri Hannon)
* Derrick Stanton com The Stranger
* Shawn Victors com The Backpacker
* Paul Barresi com a Sal (com a Paul Baressi)
* Becky Savage com Elaine (com Becky Bitter)
* Johnny Falconberg com a Pete
* Dan Pace com a entrenador
* Scott Sinclair com el Sr. Carson
* Greg Dale com a Windstorm Man (com a Gregg Dale)
* Bob Damon com a Windstorm Man
* Roy Harwood com a Windstorm Man
* Bob Blount
* Chuck Cord
* Matthew Forde com a Jack
* Steve Rideout com a Marine
* Reverend Spoonball com a la ràdio (veu)
* Schutzen com el gos de Wylie
* Carlos Balajo
* Beau Lovejoy
* Tim Kincaid (com a Joe Gage)
* Max Osterhaut
* José Solica
* Gremi Paul
* Nels Stensgaard

## Estrena en DVD

Les pel·lícules que comprenen la trilogia "Working Man Trilogy" van ser restaurades i publicades en DVD per HIS Video.

## Referències

* ↑ «Buy L. A. Tool & Die on DVD». tlavideo.com.
* 1 2 Burger, 1995, p. 24.
* ↑ «L.A. Tool & Die at CD Universe». CD Universe.
* ↑ «Buy The Joe Gage Classic Collection on DVD». tlavideo.com. Arxivat de l'original el 6 agost 2012.

### Fonts

* Burger, John R. One-Handed Histories: The Eroto-Politics of Gay Male Video Pornography. Haworth Press, 1995. ISBN 1-56024-860-2.
* Kearns, Michael «The Gage Boys are Rolling Again with L. A. Tool & Die». Drum, 34, 1980, pàg. 20–22.
* McCourt, James. Queer Street: The Rise and Fall of an American Culture, 1947-1985. W. W. Norton & Company, 2003. ISBN 0-393-05051-3.
* Ramone, Mike; Connelly, Tim; Stokes, Peter; Anderson, Acme. The AVN Guide to the 500 Greatest Adult Films of All Time. Thunder's Mouth Press, 2006. ISBN 1-56025-719-9.

## Enllaços externs

* L.A. Tool & Die a Internet Movie Database (anglès)
# Venus imperial

Venus imperial (títol original en italià: Venere imperiale; en francès: Vénus impériale) és una pel·lícula franco-italiana dirigida per Jean Delannoy i estrenada el 1963. Ha estat doblada al català.

## Argument

Els amors i la vida novel·lada de Pauline Bonaparte, germana preferida de Napoleó. Després que les seves primeres esposalles han estat trencades pel seu germà per raons polítiques, s'enamora del cap d'esquadró Jules de Canouville que ha conegut a Itàlia. Però, sempre per raons estratègiques, Napoleó li demana que es casi amb el general Leclerc. Quan mor aquest de la febre groga a Santo Domingo, Pauline entra a França i el seu germà organitza encara el seu matrimoni amb el príncep Borghese que no estimarà mai. Coneix Jules de Canouville, potser el seu únic verdader gran amor, però és mort en la campanya de Rússia i Pauline serà exiliada amb el seu germà.

## Repartiment

* Gina Lollobrigida: Paulina Bonaparte
* Raymond Pellegrin: Napoleó Bonaparte
* Stephen Boyd: Jules de Canouville
* Micheline Presle: Josefina de Beauharnais
* Massimo Girotti: General Leclerc
* Gabriele Ferzetti: Louis-Marie-Stanislas Fréron
* Giulio Bosetti: Camillo Borghese
* Gianni Santuccio: l'escultor Antonio Canova
* Elsa Albani: la pianista
* Aldo Berti: el moribund a l'expedició de Santo Domingo
* Andrea Bosic: Del Val
* Lilla Brignone: Maria Letizia Ramolino (Letizia Bonaparte)
* Edith Peters: la dona del general Thomas
* Nando Tamberlani: el pontifex
* Ernesto Calindri: l'abat Fesch
* Claudio Catania: Jérôme Bonaparte
* Andrea Checchi: El Doctor
* Liana Del Balzo: la príncesa Borghese
* Giustino Durano: El Doctor Bousqué

## Premis i nominacions
### Premis

* David di Donatello 1963: Premi a la millor actriu per Gina Lollobrigida, ex æquo amb Silvana Mangano per Il processo di Verona (1963).
* Ruban d'argent del Sindicat nacional dels periodistes cinematogràfics italians 1963: Ruban d'argent a la millor actriu a Gina Lollobrigida.

### Nominacions

* Ruban d'argent del Sindicat nacional dels periodistes cinematogràfics italians 1963:
** Gábor Pogány nominada pel Ruban d'argent a la millor fotografia en color.
** Giancarlo Bartolini Salimbeni nominada pel Ruban d'argent al millor vestuari.

## Referències

* 1 2 «Venus imperial». esadir.cat.
* ↑ «Venere imperiale». The New York Times.
* ↑ «Gina Lollobrigida, Movie Star and Sex Symbol, Is Dead at 95» (en anglès). The New York Times, 16-01-2023 [Consulta: 18 gener 2023].
* ↑ Enrico Lancia. I premi del cinema. Gremese Editore, 1998, 1998. ISBN 8877422211.
# 3-Demon

3-Demon (també conegut com a Monster Maze) és un videojoc d'ordinador de 1983 per a MS-DOS d'estil de línies de dibuix basat en el Pac-Man.

## Jugabilitat

El jugador passeja per un laberint en wire-frame (línies de dibuix) en 3-D en perspectiva en primera persona, menjant grànuls i evitant els fantasmes vermells. Menjar un grànul d'energia converteix els fantasmes en verds i permet al jugador la possibilitat de menjar-los per punts addicionals. La dificultat augmenta per a cada nivell completat. A diferència de Pac-Man, el jugador no està obligat a menjar tots els grànuls, però s'obté un percentatge creixent per a cada nivell completat. El jugador pot guanyar punts extra degut al consum de grànuls addicionals sobre els requisits del nivell i saltar al següent nivell en qualsevol punt (que es pot utilitzar per evitar els fantasmes quan està atrapat), que s'avança automàticament després de menjar tots els grànuls del nivell. La música va ser feta per Scott Joplin.

## Referències

* ↑ «3-Demon» (en anglès). myabandonware.com. [Consulta: 27 abril 2018].

## Enllaços externs

* 3-Demon Arxivat 2009-05-25 a Wayback Machine. at DosGamesArchive.com (including download)
* 3-Demon at playdosgamesonline.com
# Enric Mampel i Martí

Enric Mampel i Martí (Sorita, País Valencià, 1893 - Garges-lès-Gonesse, França, 1979) fou un militant anarcosindicalista valencià que va viure a Sabadell.
Abandonà els estudis religiosos a causa de les pallisses d'un escolapi. S'acostà a l'anarquisme i al sindicalisme revolucionari durant la Setmana Tràgica de 1909 a Sabadell. Va tenir un paper destacat durant la vaga revolucionària de 1911 i s'hagué d'exiliar a Besiers (França) a causa de la vaga fabril de 1913. Un cop sortí de la presó, s'assentà a la localitat francesa de Vienne, on treballà de teixidor i milità intensament: organitzant una dura vaga en el ram i ajudant els desertors de la guerra. El 1917 després de la vaga general revolucionària, es trasllada a París, on conviu amb Francesc Duran, anarquista utòpic i íntim amic de Mateu Morral. El 1921 fou detingut a la frontera francesa, per ajudar a passar clandestinament els perseguits, i empresonat a Barcelona, acusat de deserció a l'exèrcit. Es tornà a exiliar durant la Dictadura de Primo de Rivera, però amb la proclamació de la II República va tornar a Sabadell, on va exercir un important paper dins l'anarcosindicalisme. A l'inici de la Guerra Civil, quan la CNT va entrar al govern municipal, fou conseller de Foment. Quan els franquistes estaven apunt d'entrar a la ciutat, ocupà l'alcaldia només durant un dia, el 26 de gener de 1939. S'exilià després de la Guerra i va morir a Garges-lès-Gonesse-París (França), el 1979
Respecte a l'assassinat de Théodore Jenny, l'any 1920, que va provocar la condemna a mort dels joves Victor Sabater i Martínez i Martí Martí i Colomer, va declarar molts anys després del crim que els autors no van ser els condemnats, sinó els membres d'una comissió obrera que va anar a parlar amb T. Jenny per temes laborals. En el transcurs de la visita s'hauria produït una forta discussió que hauria acabat amb la mort involuntària de l'empresari.

## Referències

* ↑ Sas, María Teresa Martínez de. Diccionari biogràfic del moviment obrer als països catalans. L'Abadia de Montserrat, 2000, p. 480. ISBN 978-84-8415-243-9.
* ↑ Vargas, Matias. Actividad política de la izquierda libertaria en la comarca del Vallès Occidental durante la Guerra Civil (tesi) (en castellà). Barcelona: Universitat de Barcelona, 2001, p. 271.
* ↑ Arxiu Històric de Sabadell (AHS), fons Simó i Bach.
* ↑ Santamaria, Escrit per Antonio. «'Història de Sabadell'. Els anys del pistolerisme (2): l'afer Jenny», 01-11-2015. [Consulta: 14 maig 2020].
# Mercer Island

Mercer Island és una població dels Estats Units a l'estat de Washington. Segons el cens del 2000 tenia 22.036 habitants.

## Demografia

Segons el cens del 2000, Mercer Island tenia 22.036 habitants, 8.437 habitatges, i 6.277 famílies. La densitat de població era de 1.333,6 habitants per km².
Dels 8.437 habitatges en un 35,5% hi vivien nens de menys de 18 anys, en un 65,6% hi vivien parelles casades, en un 6,7% dones solteres, i en un 25,6% no eren unitats familiars. En el 22,1% dels habitatges hi vivien persones soles l'11,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,03.
Per edats la població es repartia de la següent manera: un 26% tenia menys de 18 anys, un 4,2% entre 18 i 24, un 21,2% entre 25 i 44, un 29,9% de 45 a 60 i un 18,7% 65 anys o més.
L'edat mediana era de 44 anys. Per cada 100 dones de 18 o més anys hi havia 88,3 homes.
La renda mediana per habitatge era de 91.904 $ i la renda mediana per família de 110.830 $. Els homes tenien una renda mediana de 82.855 $ mentre que les dones 46.734 $. La renda per capita de la població era de 53.799 $. Aproximadament l'1,9% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mercer Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Mercer Island». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Olkhovski (Dnepróvskaia)

* Per a altres significats, vegeu «Olkhovski (Kíevskoie)».
Olkhovski - Ольховский (rus) - és un khútor del krai de Krasnodar, a Rússia. Es troba a la vora del riu Kirpili. És a 5 km al nord-oest de Timaixovsk i a 66 km al nord de Krasnodar.
Pertany a l'stanitsa de Dnepróvskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* El municipi al lloc web del raion Arxivat 2011-09-10 a Wayback Machine. (rus)
* Mapa topogràfic a maps.vlasenko.net (rus)}